**ხ ე ლ შ ე კ რ უ ლ ე ბ ა (პროექტი)**

**სახელმწიფო შესყიდვის შესახებ (კონსოლიდირებული ტენდერი )**

ქ. თბილისი 2022 წელი

ერთის მხრივ ..................... (შემდგომში შემსყიდველი) წარმოდგენილი მისი ----- სახით და მეორეს

მხრივ, ---------------’ (შემდგომში მიმწოდებელი), წარმოდგენილი მისი სახით,

„სახელმწიფო შესყიდვების შესახებ“ საქართველოს კანონის (შემდგომში - კანონი) 202 მუხლის, სახელმწიფო შესყიდვების სააგენტოს თავმჯდომარის 2018 წლის 14 დეკემბრის №14 ბრძანებით დამტკიცებული კონსოლიდირებული ტენდერის ჩატარების წესისა და პირობების, აგრეთვე "2021-2022 წლების განმავლობაში წიგნების ბეჭდვისა და ადგილზე მიწოდების სახელმწიფო შესყიდვის კონსოლიდირებული ტენდერების საშუალებით განხორციელების თაობაზე“ საქართველოს მთავრობის 2021 წლის 8 დეკემბრის №2186 განკარგულების საფუძველზე, 2022 წლის კონსოლიდირებული ტენდერის (CON------------) (შემდგომში - კონსოლიდირებული ტენდერი) შედეგად, ვდებთ წინამდებარე ხელშეკრულებას შემდეგზე:

**1. ხელშეკრულებაში გამოყენებულ ტერმინთა განმარტებები**

1.1. ხელშეკრულება სახელმწიფო შესყიდვის შესახებ (შემდგომში - „ხელშეკრულება“) - შემსყიდველსა და მიმწოდებელს შორის დადებული წინამდებარე ხელშეკრულება, თანდართული ყველა დოკუმენტით, რომელიც ხელმოწერილია მხარეთა მიერ.

1.2. ხელშეკრულების ღირებულება - საერთო თანხა, რომელიც უნდა გადაიხადოს შემსყიდველმა მიმწოდებლის მიერ ხელშეკრულებით ნაკისრი ვალდებულების სრული და ზედმიწევნითი შესრულებისათვის.

1.3. დღე, კვირა, თვე - კალენდარული დღე, კვირა, თვე, თუ წინამდებარე ხელშეკრულებით ან/და სატენდერო დოკუმენტაციით სხვა რამ არ არის განსაზღვრული.

1.4. შემსყიდველი - ორგანიზაცია, რომელიც ახორციელებს შესყიდვას.

1.5. მიმწოდებელი - პირი, რომელიც ახორციელებს საქონლის მიწოდებას ხელშეკრულების ფარგლებში.

1.6. საქონელი - ხელშეკრულების მე-2 მუხლით გათვალისწინებული ხელშეკრულების ობიექტი.

1.7. სატენდერო კომისია – "2021-2022 წლების განმავლობაში წიგნების ბეჭდვისა და ადგილზე მიწოდების სახელმწიფო შესყიდვის კონსოლიდირებული ტენდერების საშუალებით განხორციელების თაობაზე“ საქართველოს მთავრობის 2021 წლის 8 დეკემბრის №2186 განკარგულების საფუძველზე შექმნილი სატენდერო კომისია.

1.8. სატენდერო დოკუმენტაცია - 2022 წლის -ს (რიცხი და თვე) გამოცხადებული წიგნების ბეჭდვისა და ადგილზე მიწოდების 2022 წლის კონსოლიდირებული ტენდერის (CON )

სატენდერო დოკუმენტაცია, რომელიც შესაძლოა დანართის სახით ფიზიკურად არ დაერთოს წინამდებარე ხელშეკრულებას, მაგრამ წარმოადგენს მის განუყოფელ ნაწილს.

**2. ხელშეკრულების საგანი და ობიექტი**

2.1. წინამდებარე ხელშეკრულების საგანს წარმოადგენს გრიფმინიჭებული სასკოლო სახელმძღვანელოების (მოსწავლეების რვეულები, მოსწავლეებისა და მასწავლებლების წიგნები) შესყიდვა (CPV-79823000) სსიპ სახელმწიფო შესყიდვების სააგენტოს ვებ–გვერდზე

გამოქვეყნებული CON----------

სატენდერო დოკუმენტაციით, დანართებით, მიმწოდებლის სატენდერო წინადადებით

გათვალისწინებული პირობებითა და ფასით.

2.2. შესყიდვის ობიექტია წინამდებარე ხელშეკრულებით განსაზღვრული გრიფმინიჭებული სასკოლო სახელმძღვანელო - მოსწავლეების რვეულები, მოსწავლეებისა და მასწავლებლების წიგნები (შემდგომში სახელმძღვანელო).

2.3. შესასყიდი საქონლის რაოდენობა განსაზღვრულია დანართი N1-ში, რომელიც თან ერთვის წინამდებარე ხელშეკრულებას და წარმოადგენს ხელშეკრულების განუყოფელ ნაწილს.

**3. ხელშეკრულების ღირებულება**

3.1. ხელშეკრულების ღირებულებაა ( ) ლარი.

3.2. ხელშეკრულების ღირებულება მოიცავს როგორც მისაწოდებელი საქონლის ღირებულებას, ასევე წინამდებარე ხელშეკრულების შესრულებასთან დაკავშირებით მიმწოდებლის მიერ გაწეულ ყველა ხარჯს (მათ შორის, ადგილზე მიწოდებასთან დაკავშირებულ ხარჯს) და საქართველოს კანონმდებლობით გათვალისწინებულ გადასახადებს.

**4. საქონლის მიწოდების ადგილი, ვადა და ხარისხი**

4.1. ქ. თბილისის საჯარო სკოლებში და საგანმანათლებლო რესურსცენტრებისთვის საქონლის მიწოდება უნდა განხორციელდეს დანართი N3-ით გათვალისწინებულ მისამართებზე, დანართ N2-ში მითითებული რაოდენობების შესაბამისად (საგანმანათლებლო რესურსცენტრებისთვის მიწოდებული სახელმძღვანელოები მიმწოდებელმა უნდა დაახარისხოს სკოლების მიხედვით.), ხოლო საწყობისთვის გათვალისიწინებული რაოდენობების მიწოდება უნდა განხორციელდეს ქ.თბილისში, ლილო, იუმაშევის ქუჩა N4-ში.

4.2. საქონლის მიწოდება უნდა განხორციელდეს ეტაპობრივად, ხელშეკრულების გაფორმებიდან არაუგვიანეს 2022 წლის 10 სექტემბრისა, გარდა მოსწავლის წიგნების II ნაწილებისა, რომელთა მიწოდებაც უნდა განხორციელდეს არაუგვიანეს 2022 წლის 10 ოქტომბრისა.

4.3. მიმწოდებელი ვალდებულია განახორციელოს უფლებრივად და ნივთობრივად უნაკლო შესყიდვის ობიექტის მიწოდება ყველა საჭირო ნორმის, სტანდარტის, წესისა და მოთხოვნის დაცვით.

4.4. მიწოდებული შესყიდვის ობიექტის ხარისხი უნდა პასუხობდეს კონსოლიდირებული ტენდერითა და ხელშეკრულებით გათვალისწინებულ ყველა პირობას. მათ შორის წინამდებარე ხელშეკრულების დანართი N4-ით (სახელმძღვანელოს დიზაინი), შესაბამისი დანართი N5-ით (საბაზო და საშუალო კლასის სასკოლო სახელმძღვანელოების ბეჭდვის პარამეტრები) დადგენილ მოთხოვნებს. მიმწოდებელი ვალდებულია გადაამოწმოს აღნიშნულ დანართებთან გადაცემული საბეჭდი ფაილის შესაბამისობა, ხოლო თუ ისინი არ შეესაბამებიან ერთმანეთს, აღნიშნული დაუყოვნებლივ აცნობოს შემსყიდველს და იმოქმედოს მისი მითითების შესაბამისად.

**5. მხარეთა უფლება-მოვალეობები**

**5.1. მიმწოდებელი ვალდებულია:**

**ა)** უზრუნველყოს ხელშეკრულებით გათვალისწინებული საქონლის შეუფერხებლად მიწოდება და მისი ადგილზე განთავსება. შესყიდვის ობიექტი დახარისხებული უნდა იყოს რაიონებისა და საჯარო სკოლების მიხედვით; ამასთან, მიმწოდებელი იძლევა გარანტიას, რომ საქონელი შეესაბამება წინამდებარე ხელშეკრულებითა და საქართველოს კანონმდებლობით განსაზღვრულ მოთხოვნებს, ამასთან, საქონელი იქნება მიწოდებული სათანადო მდგომარეობაში, სათანადო შეფუთვით (პოლიეთილენის შესაფუთ მასალაში (სტრეიჯ-ლენტა), რომლის სისქე არ უნდა იყოს 23 მიკრონზე ნაკლები), ან და მყარი, მუყაოს ქაღალდი (რომელიც ადვილად არ უნდა ზიანდებოდეს) რაზედაც აღნიშნული იქნება კონკრეტული სახელმძღვანელოს გამომცემლობა, დასახელება, რაოდენობა და სახელმძღვანელოს კოდი, რომელიც არ იქნება დაზიანებული, ხოლო წარწერები იქნება კითხვადი;

**ბ)** სათანადო გულისხმიერებითა და პასუხისმგებლობით ითანამშრომლოს შემსყიდველ

ორგანიზაციასთან, განიხილოს მისი მოსაზრებები, პრეტენზიები და მიაწოდოს მოტივირებული წერილობითი პასუხი ყველა საკითხზე;

**გ)** იმ შემთხვევაში, თუ ვერ ახერხებს საქონლის მიწოდებას დროულად, გულისყურით ითანამშრომლოს შემსყიდველ ორგანიზაციასთან, აცნობოს მას შეფერხების მიზეზი და შექმნილი პრობლემის აღმოფხვრის საბოლოო ვადა;

**დ)** ხელშეკრულების მოქმედების ნებისმიერ ეტაპზე, ასევე მოქმედების დასრულების შემდეგაც, აღმოჩენილი ხარვეზის ან/და ნაკლის გამოვლენის შემთხვევაში მოთხოვნის დაფიქსირებიდან, არაუგვიანეს 3 კალენდარული დღის ვადაში შეცვალოს შესაბამისი შესყიდვის ობიექტი ახლით, შემსყიდველის მხრიდან დამატებითი დანახარჯების გაწევის გარეშე;

**ე)** შემსყიდველ ორგანიზაციაში დოკუმენტის უცხოურ ენაზე წარდგენის შემთხვევაში, მას დაურთოს საქართველოს კანონმდებლობით დადგენილი წესით შესრულებული თარგმანი ქართულ ენაზე. შემსყიდველი უფლებამოსილია, მოსთხოვოს მიმწოდებელს შესაბამისი დოკუმენტის ორიგინალის ან/და ნოტარიულად დამოწმებული ასლის წარმოდგენა, რომლითაც შესაძლებელი იქნება წარმოდგენილი დოკუმენტ(ებ)ის ნამდვილობის დადასტურება;

**ვ)** შემსყიდველის წერილობითი მოთხოვნის შემთხვევაში, განახორციელოს დამატებითი მიწოდება, ერთეულის ფასის უცვლელად. თუმცა, დამატებით მიწოდებული რაოდენობა, არ უნდა აღემატებოდეს სახელმძღვანელოების ჯამური რაოდენობის 10%-ს. აღნიშნული რაოდენობის მიწოდება უნდა განხორციელდეს შემსყიდველის წერილობითი მოთხოვნიდან 15 (თხუთმეტი) სამუშაო დღის ვადაში. **ზ)** ხარისხის პრევენციის მიზნით, განახორციელოს „საბეჭდ ფაილში“ მოცემული ტექნიკური პარამეტრების შესაბამისობის დადგენა გრიფმინიჭებულ სახელმძღვანელოსთან მიმართებაში;

**თ)** წინამდებარე ხელშეკრულების შეწყვეტის შემთხვევაში, მისთვის ერთჯერადი სარგებლობისთვის გადაცემული „საბეჭდი ფაილი“ - ე.წ. "ოქროს დისკი“, დაუყოვნებლივ დაუბრუნოს შემსყიდველს სათანადო მიღება-ჩაბარების აქტის გაფორმების გზით;

**ი)** წინამდებარე ხელშეკრულების შეწყვეტის შემთხვევაში, იმ დროისთვის დასრულებული (მზა) პროდუქცია სრულად გადასცეს შემსყიდველს;

**კ)** არ განახორციელოს ხელშეკრულების ფარგლებს მიღმა შესყიდვის ობიექტის ბეჭდვა და ტირაჟირება; **ლ)** ხელი შეუწყოს შემსყიდველი ორგანიზაციას ან/და სატენდერო კომისიის მიერ შექმნილ სამუშაო ჯგუფს სტამბაში/სტამბებში ბეჭდვის პროცესის კონტროლის განხორციელებაში.

**მ)** უზრუნველყოს სატენდერო დოკუმენტაციითა და შემსყიდველთან გაფორმებული ხელშეკრულებით გათვალისწინებული სხვა ვალდებულებების შესრულება;

**5.2. შემსყიდველი ვალდებულია:**

**ა)** ხელშეკრულების გაფორმებიდან 2 სამუშაო დღის ვადაში, მიმწოდებელს სათანადო მიღება- ჩაბარების აქტით გადასცემს შესაბამის "ოქროს დისკს", რაც წარმოადგენს საქართველოს განათლებისა და მეცნიერების სამინისტროს ერთჯერადი გამოყენების ინტელექტუალურ პროდუქტს. „ოქროს დისკი“ შეიცავს გრიფმინიჭებული სახელმძღვანელოების ბეჭდვის წესს, ტექნიკურ ფორმატსა და აღწერილობას (შინაარსს) (ოფსეტური ბეჭდვისთვის ვარგისად ითვლება რასტრული გამოსახულება რეზოლუციით 300 dpi მასშტაბით 1:1, ან bitmap გამოსახულება არანაკლებ 600 dpi მასშტაბით 1:1.), რომელიც ერთჯერადი გამოყენების უფლებით გადაეცემა მიმწოდებელს, ხელშეკრულებით ნაკისრი ვალდებულების შესასრულებლად, რის შემდგომაც „ოქროს დისკი" უბრუნდება შემსყიდველს;

**ბ)** უზრუნველყოს შესყიდვის ობიექტის მიღება, ამ ხელშეკრულებით გათვალისწინებული პირობების დაცვით.

**გ)** უზრუნველყოს ხელშეკრულების შესრულების კონტროლი.

**დ)** განახორციელოს ანგარიშსწორება ხელშეკრულებით განსაზღვრული ვადების დაცვით;

**ე)** შეასრულოს ხელშეკრულებითა და სატენდერო დოკუმენტაციით დაკისრებული ვალდებულებები. **ვ)** სათანადო გულისხმიერებითა და პასუხისმგებლობით ითანამშრომლოს მიმწოდებელთან, განიხილოს მისი მოსაზრებები, პრეტენზიები და მიაწოდოს მოტივირებული წერილობითი პასუხი ყველა საკითხზე.

**5.1. შემსყიდველი უფლებამოსულია:**

**ა)** მიმწოდებელს მოსთხოვოს ხელშეკრულებითა და სატენდერო დოკუმენტაციით გათვალისწინებული მასზე დაკისრებული ვალდებულებების შესრულება.

**ბ)** მიმწოდებელს მოსთხოვოს დეტალური ინფორმაცია ბეჭდვის მიმდინარეობის პროცესის შესახებ, აღნიშნული ინფორმაცია შემსყიდველს უნდა წარედგინოს დაუყოვნებლივ, გონივრულ ვადაში.

**5.2. მიმწოდებელი უფლებამოსილია:**

**ა)** მოსთხოვოს შემსყიდველს მიწოდებული საქონლის ღირებულების ანაზღაურება წინამდებარე ხელშეკრულებით გათვალისწინებული პირობებით.

**ბ)** მოსთხოვოს შემსყიდველს „ოქროს დისკის“ გადაცემა წინამდებარე ხელშეკრულების პირობების შესაბამისად.

**6. ხელშეკრულების შესრულების კონტროლი და საქონლის მიღება-ჩაბარების წესი**

6.1. შემსყიდველის მიერ საქონლის მიწოდების ვადების, ხარისხისა და მოცულობის ხელშეკრულების მოთხოვნებთან შესაბამისობის დადგენა და ხელშეკრულების პირობების შესრულების კონტროლი ხორციელდება პერიოდულად, როგორც საქონლის მიწოდების დროს, ისე ამ ხელშეკრულების მოქმედების მთელი პერიოდის განმავლობაში შემსყიდველის მოთხოვნათა შესაბამისად.

6.2. კონტროლის განხორციელების მიზნით შემსყიდველი ორგანიზაცია უფლებამოსილია მოსთხოვოს მიმწოდებელს დეტალური ინფორმაცია ბეჭდვის მიმდინარეობის პროცესის შესახებ, აღნიშნული ინფორმაცია შემსყიდველს უნდა წარედგინოს დაუყოვნებლივ გონივრულ ვადაში. ასევე, შემსყიდველი უფლებამოსილია განახორციელოს კონტროლი სტამბ(ებ)ში ბეჭდვის პროცესის კონტროლის მიზნით.

6.3. კონსოლიდირებულ ტენდერში პრეტენდენტების მიერ წარდგენილი წინადადებით განსაზღვრული ქვეკონტრაქტორის შეცვლის ან შესასრულებელი სამუშაოების ცვლილების შემთხვევაში, მიმწოდებელი ვალდებულია დაუყოვნებლივ აცნობოს აღნიშნულის შესახებ შემსყიდველს. თავის მხრივ, შემსყიდველი უფლებამოსილია განახორციელოს შეცვლილი ქვეკონტრაქტორის სტამბაში კონტროლი.

6.4. მიმწოდებელი ვალდებულია, შემსყიდველი ორგანიზაციის მოთხოვნის შემთხვევაში წარუდგინოს მას ინფორმაცია სახელმძღვანელოების დამზადების პროცესის შესახებ (შემსყიდველის მიერ განსაზღვრული ფორმით, რომელშიც გაწერილი იქნება თითოეული სახელმძღვანელო რა ეტაპზეა: იბეჭდება, იკრიფება, იკინძება და ა.შ.).აღნიშნულ პუნქტში მითითებული ვადების დარღვევა არ იწვევს პირგასამტეხლოს დაკისრებას.

6.5. მიმწოდებელი ვალდებულია თითოეულ შესყიდვის ობიექტზე წარუდგინოს შემსყიდველს ხარისხის დადგენილ სტანდარტებთან შესაბამისობის დამადასტურებელი დოკუმენტი, აღნიშნული სახელმძღვანელოს მიწოდების დაწყებამდე მინიმუმ 3 (სამი) სამუშაო დღით ადრე. დოკუმენტი გაცემული უნდა იყოს საქართველოს პოლიგრაფისტთა ასოციაციის მიერ, დოკუმენტს თან უნდა ერთვოდეს შემოწმებული სახელმძღვანელოები (თითოეული სახელმძღვანელოს მინიმუმ ერთი ეგზემპლიარი). შემოწმებულ შესყიდვის ობიექტებზე დატანილი უნდა იყოს საქართველოს პოლიგრაფისთა ასოციაციის ბეჭედი ან უფლებამოსილი პირის ხელმოწერა.

6.6. ხელშეკრულების პირობების შესრულების კონტროლზე და მიღება-ჩაბარების აქტის გაფორმებაზე

შემსყიდველის მხრიდან გამოყოფილი იქნება/იქნებიან შესაბამისი უფლებამოსილი პირ(ებ)ი ( ).

6.7. მიწოდების ყოველ ეტაპზე შემსყიდველის შესაბამისი თანამშრომლები მოახდენენ მოწოდებული შესყიდვის ობიექტის ინსპექტირებას. შემსყიდველი უფლებამოსილია ინსპექტირების პროცესში მონაწილეობის მისაღებად მიმწოდებელს მოსთხოვოს საქართველოს პოლიგრაფისტთა ასოციაციიდან შესაბამისი კვალიფიკაციის მქონე პირის მოწვევა (მოწვეული პირის მომსახურების ხარჯებს ანაზღაურებს მიმწოდებელი).

6.8. შემსყიდველი უფლებამოსილია უარი განაცხადოს ხელშეკრულების პირობების დარღვევით მიწოდებული საქონლის ნაწილის ან მთლიანი მოცულობის მიღებაზე. მიმწოდებლის მოთხოვნის შემთხვევაში შემსყიდველი ორგანიზაციის წარმომადგენელმა წერილობით უნდა დაასაბუთოს პროდუქციის მიღებაზე უარის საფუძველი.

6.9. მიმწოდებელი ვალდებულია შემსყიდველის მოთხოვნის შემთხვევაში, ხელშეკრულების მოქმედების განმავლობაში შემსყიდველის მიერ შერჩეულ ნებისმიერ 3 პროდუქტზე ხარისხის დადგენილ სტანდარტებთან შესაბამისობის განსაზღვრის მიზნით, საკუთარი ხარჯებით უზრუნველყოს დამატებითი კვლევის ჩატარება სსიპ „ლევან სამხარაულის სახელობის სასამართლო ექსპერტიზის ეროვნული ბიუროში“ ან სსიპ ,,აკრედიტაციის ერთიანი ეროვნული ორგანო აკრედიტაციის ცენტრის“ მიერ აკრედიტებული ორგანიზაციაში (დასკვნასთან ერთად წარმოდგენილი უნდა იყოს შესაბამის სფეროში აკრედიტაციის დამადასტურებელი დოკუმენტი) ან უცხო ქვეყნის აკრედიტირებულ ან სერთიფიცირებულ საექსპერტო დაწესებულებაში ან ლაბორატორიაში (დასკვნას თან უნდა ახლდეს დაწესებულების ან ლაბორატორიის შესაბამის სფეროში აკრედიტაციის ან სერთიფიცირების დამადასტურებელი ლეგალიზებული ან აპოსტილით დამოწმებული ქართულ ენაზე თარგმნილი და ნოტარიულად დამოწმებული დოკუმენტი); მიმწოდებელმა გონივრულ ვადაში უნდა უზრუნველყოს აღნიშნული დასკვნის წარდგენა შემსყიდველ ორგანზიაციაში.

6.10. შემსყიდველი ორგანიზაცია უფლებამოსილია, საკუთარი სახსრებით, ნებისმიერ დროს ჩაატაროს კვლევა თავისი შეხედულებისამებრ.

6.11. თუ ხელშეკრულებით გათვალისწინებული საქონელი/მომსახურება აღმოჩნდება წუნდებული/ხარვეზის მქონე, მიმწოდებელი ვალდებულია, შემსყიდველის მოთხოვნიდან არაუმეტეს

3 (სამი) კალენდარული დღის ვადაში, საკუთარი ხარჯებით გამოასწოროს ეს ნაკლი ან საქონელი შეცვალოს ახლით და შესაბამისი საქონლის მიწოდება უზრუნველყოს საგანმანათლებლო რესურსცენტრისთვის ან/და ქ. თბილისის საჯარო სკოლებისთვის.

6.12. მიმწოდებელი ვალდებულია საკუთარი ხარჯებით უზრუნველყოს წინამდებარე ხელშეკრულების

6.10 პუნქტით გათვალისწინებული კონტროლის შედეგად გამოვლენილი ყველა დეფექტის ან ნაკლის აღმოფხვრა და წუნდებული საქონლის ახლით შეცვლა უზრუნველყოს 7 (შვიდი) კალენდარული დღის ვადაში.

6.13. საქონლის მიღება წარმოებს მიღება-ჩაბარების აქტის სახით. მიღება-ჩაბარების აქტი ფორმდება წეილობითი ფორმით, მხარეთა უფლებამოსილი წარმომადგენლების ხელმოწერით.

6.14. მიმწოდებელმა არ უნდა განახორციელოს იმ შესყიდვის ობიექტის მიწოდება, რომელზეც არ აქვს შემსყიდველისთვის წარდგენილი საქართველოს პოლიგრაფისტთა ასოციაციის მიერ გაცემული ხარისხის დადგენილ სტანდარტთან შესაბამისობის დამადასტურებელი დოკუმენტი, აღნიშნული დოკუმენტის წარდგენამდე. თუ ამ მიზეზით საქონლის მიწოდება არ განხორციელდება დადგენილ ვადაში, ამ შემთხვევაშიც დაეკისრება მიმწოდებელს სანქცია ხელშეკრულებით გათვალისწინებული საქონლის მიწოდების ვადების დარღვევისთვის.

**7. ანგარიშსწორების წესი**

7.1. მიმწოდებელთან ანგარიშსწორება განხორციელდება უნაღდო ანგარიშსწორების ფორმით ეროვნულ ვალუტაში და უნდა მოიცავდეს საქართველოს კანონმდებლობით დადგენილ ყველა გადასახადს.

7.2. ანგარიშსწორება შემსყიდველის მიერ ხორციელდება ფაქტობრივად მოწოდებული საქონლის მიხედვით, მიღება-ჩაბარების გაფორმებისა და საქართველოს კანონმდებლობით დადგენილი

შესაბამისი დოკუმენტების წარმოდგენიდან 10 (ათი) სამუშაო დღის განმავლობაში.

7.3. წინასწარი ანგარიშსწორების (ავანსი) გამოყენება შესაძლებელია საავანსო თანხის იდენტური ოდენობის, უპირობო, გამოუთხოვადი საბანკო გარანტიის წარმოდგენის შემთხვევაში, ხელშეკრულების საერთო ღირებულების 60%-მდე ოდენობით.

7.4. წინასწარი ანგარიშსწორების განსახორციელებლად, მიმწოდებელი ვალდებულია შემსყიდველს წარუდგინოს წინასწარ გადასახდელი თანხის იდენტური ოდენობის, საქართველოს ეროვნული ბანკის მიერ ლიცენზირებული საბანკო დაწესებულების მიერ გაცემული უპირობო (გარანტიით გათვალისწინებული თანხა შემსყიდველმა უნდა მიიღოს ყოველგვარი დამატებითი განმარტებებისა და მტკიცებულებების წარდგენის გარეშე, პირველი მოთხოვნისთანავე) და გამოუთხოვადი გარანტია. გარანტია წარმოდგენილი უნდა იქნას, ეროვნულ ვალუტაში - ლარში. გარანტიის მოქმედების ვადა უნდა განისაზღვრებოდეს არაუადრეს ხელშეკრულების მოქმედების ვადისა. წინასწარი ანგარიშსწორებით გადახდილი თანხა მიმწოდებელმა უნდა გამოიყენოს მხოლოდ ამ ხელშეკრულების შესასრულებად. ავანსის სახით გადახდილი თანხის გაქვითვა უნდა მოხდეს პირდაპირპროპორციულად, ყოველი შესრულების ანზღაურებისას.

7.5. საავანსო ანგარიშსწორების შემთხვევაში, შემსყიდველი ორგანიზაცია ვალდებულია მიმწოდებლის მიერ საავანსო ანგარიშწორების უზრუნველყოფის უპირობო და გამოუთხოვადი საბანკო გარანტიის წარმოდგენიდან არაუგვიანეს 10 სამუშაო დღის ვადაში უზრუნველყოს ანგარიშსწორება.

**8. ხელშეკრულების შესრულების შეფერხება**

8.1. თუ ხელშეკრულების შესრულების პროცესში მხარეები წააწყდებიან რაიმე ხელშემშლელ გარემოებებს, რომელთა გამო ფერხდება ხელშეკრულების პირობების შესრულება, ამ მხარემ დაუყოვნებლივ უნდა გაუგზავნოს მეორე მხარეს წერილობითი შეტყობინება შეფერხების ფაქტის, მისი შესაძლო ხანგრძლივობის და გამომწვევი მიზეზების შესახებ. შეტყობინების მიმღებმა მხარემ, რაც შეიძლება მოკლე დროში უნდა აცნობოს მეორე მხარეს მის მიერ მიღებული გადაწყვეტილება აღნიშნულ გარემოებებთან დაკავშირებით.

8.2. იმ შემთხვევაში, თუ ხელშეკრულების პირობების შესრულების შეფერხების გამო მხარეები შეთანხმდებიან ხელშეკრულების პირობების შესრულების ვადის გაგრძელების თაობაზე, ეს გადაწყვეტილება უნდა გაფორმდეს ხელშეკრულებაში ცვლილების შეტანის გზით.

**9. ხელშეკრულების შესრულების უზრუნველყოფის გარანტია**

9.1. ხელშეკრულების შესრულების უზრუნველყოფის მიზნით მიმწოდებელი ვალდებულია ხელშეკრულების გაფორმებამდე წარმოადგინოს, CON------------- ტენდერის მოთხოვნათა დაცვით, ხელშეკრულების შესრულების უზრუნველყოფის უპირობო (გარანტიით გათვალისწინებული თანხა შემსყიდველმა უნდა მიიღოს ყოველგვარი დამატებითი განმარტებებისა და მტკიცებულებების წარდგენის გარეშე, პირველი მოთხოვნისთანავე) გამოუთხოვადი საბანკო გარანტია, რომელიც წარმოადგენს ხელშეკრულების განუყოფელ ნაწილს.

9.2. ხელშეკრულების შესრულების უზრუნველყოფის უპირობო და გამოუთხოვადი საბანკო გარანტიის მოქმედების ვადა განისაზღვრება 2022 წლის (რიცხვი, თვე) ჩათვლით.

9.3. ხელშეკრულების უზრუნველყოფის უპირობო და გამოუთხოვადი საბანკო გარანტიის ოდენობა განისაზღვრება ხელშეკრულების ჯამური ღირებულების 5%-ის ოდენობით.

9.4. თუკი მიმწოდებელს შესრულებული აქვს ყველა ვალდებულება, იგი უფლებამოსილია შემსყიდველი ორგანიზაციიდან გამოითხოვოს საბანკო გარანტია.

9.5. მიმწოდებლის მიერ ხელშეკრულებით ნაკისრი ვალდებულების სრულად შესრულების შემდეგ შემსყიდველი ორგანიზაცია ვალდებულია დაუბრუნოს საბანკო გარანტია წერილობითი მოთხოვნიდან 14 დღის განმავლობაში.

**10. ხელშეკრულების პირობების შეუსრულებლობა**

10.1. მიმწოდებლის მიერ ხელშეკრულების პირობების შეუსრულებლობის, არაჯეროვანი შესრულების ან/და დაგვიანებით შესრულების შემთხვევაში გამოიყენება, სანქციები, რომელთა ფორმა, ოდენობა, ამოქმედების პირობები განსაზღვრულია წინამდებარე ხელშეკრულებითა და შესაბამისი სატენდერო დოკუმენტაციით.

10.2. წინამდებარე ხელშეკრულებით გათვალისწინებული ვადების დარღვევის შემთხვევაში, თუ ვადის გადაცილება ეხება საქონლის ვადაგადაცილებით მიწოდებას (მათ შორის ხარვეზის ან/და ნაკლის გამოსწორების ვადა) შემსყიდველი უფლებამოსილია დააკისროს მიმწოდებელს პირგასამტეხლო ყოველ ვადაგადაცილებულ დღეზე ვადაგადაცილებით მიწოდებული საქონლის ღირებულების 0,2%- ის ოდენობით.

10.3. წინამდებარე ხელშეკრულებით გათვალისწინებული ანგარიშსწორების ვადის დარღვევის შემთხვევაში, მიმწოდებელი უფლებამოსილია დააკისროს შემსყიდველს პირგასამტეხლო ყოველ ვადაგადაცილებულ დღეზე, მიმწოდებლისათვის ჩასარიცხი თანხის 0.2%-ის ოდენობით.

10.4. წინამდებარე ხელშეკრულებით გათვალისწინებული ვალდებულების ნაწილობრივ შეუსრულებლობის შემთხვევაში, თუ ნაწილობრივი შეუსრულებლობა ეხება საქონლის მიუწოდებლობას და შემსყიდველ ორგანიზაციას აღარ გააჩნია აღნიშნული საქონლის მიწოდების საჭიროება/ინტერესი, შემსყიდველი უფლებამოსილია დააკისროს მიმწოდებელს პირგასამტეხლო შესასრულებელი ვალდებულების შესაბამისი ღირებულების 10%-ის ოდენობით.

10.5. წინამდებარე ხელშეკრულებით გათვალისწინებული ვადების დარღვევის შემთხვევაში, თუ ვადის გადაცილება ეხება საქონლის ხარისხის დადგენილ სტანდარტთან შესაბამისობის დამადასტურებელი დოკუმენტის წარმოდგენას, შემსყიდველი უფლებამოსილია დააკისროს მიმწოდებელს პირგასამტეხლო, თითოეული პოზიციის სახელმძღვანელოსთვის, ყოველ ვადაგადაცილებულ დღეზე ხელშეკრულების ღირებულების 0,01%-ის ოდენობით.

10.6. უარყოფითი დასკვნის (უარყოფითად ჩაითვლება დასკვნა, სადაც კვლევის ობიექტის (საქონლის) ნებისმიერი პარამეტრი/მონაცემი არ შეესაბამება საქართველოში მოქმედ კანონმდებლობას, სტანდარტებს, ან/და წინამდებარე ხელშეკრულებას) წარმოდგენის შემთხვევაში შემსყიდველი უფლებამოსილია პრეტენდენტს დააკისროს პირგასამტეხლო ხელშეკრულების ღირებულების 1%-ის ოდენობით. ხოლო თუ შეუსაბამობა ეხება ისეთ პარამეტრს/მონაცემს რომლის გათვალისწინებითაც შემსყიდველი საჭიროდ მიიჩნევს ხელშეკრულების შეწყვეტას იგი უფლებამოსილია მიმართოს სატენდერო კომისიას ხელშეკრულების შეწყვეტის თაობაზე, საკითხის გადაწყვეტის მიზნით.

10.7. წინამდებარე ხელშეკრულებით გათვალისწინებული საქონლის ხელშეკრულებით განსაზღვრულ მახასიათებლებთან შეუსაბამობის შემთხვევაში (თუ შეუსაბამობა გამოწვეული არ არის „ოქროს დისკსა“ და წინამდებარე ხელშეკრულების დანართებში მითითებული პარამეტრების განსხვავებით), რომლის მიუხედავათაც შემსყიდველი ორგანიზაცია მაინც მიიღებს აღნიშნულ საქონლეს, იგი უფლებამოსილია მიმწოდებელს დააკისროს პირგასამტეხლო ტექნიკური პარამეტრების დარღვევით მიღებული საქონლის ღირებულების 5%-ის ოდენობით.

10.8. წინამდებარე ხელშეკრულებით გათვალისწინებული სხვა ვალდებულების ნაწილობრივ შეუსრულებლობის შემთხვევაში, მხარე უფლებამოსილია დააკისროს დამრღვევ მხარეს პირგასამტეხლო ხელშეკრულების ღირებულების 0,1%-ის ოდენობით.

10.9. ჯარიმისა და პირგასამტეხლოს გადახდა არ ათავისუფლებს მხარეს ძირითადი ვალდებულებების შესრულებისაგან.

**11. ხელშეკრულების შეწყვეტა**

11.1. მიმწოდებლის მიერ კანონმდებლობით, კონსოლიდირებული ტენდერითა და ხელშეკრულებით ნაკისრი ვალდებულებების შეუსრულებლობის ან/და არაჯეროვანი შესრულების შემთხვევაში შემსყიდველი ორგანიზაცია უფლაბამოსილია მიმართოს სატენდერო კომისიას ხელშეკრულების შეწყვეტის საკითხის გადაწყვეტის მიზნით. გადაწყვეტილების მიღების დროს სატენდერო კომისია

ხელმძღვანელობს პროპორციულობის, მიზანშეწონილობისა და თანაზომიერების პრინციპებით.

11.2. მიმწოდებლის მიერ წინამდებარე ხელშეკრულების პირობების შესაბამისად შესყიდვის ობიექტის მიწოდების საბლოო ვადის 7 (შვიდი) კალენდარულ დღეზე მეტი ვადით გადაცილების შემთხვევაში ან მიმწოდებლის მიერ კანონმდებლობით ან/და კონსოლიდირებული ტენდერის შედეგად ან/და ხელშეკრულებით ნაკისრი ვალდებულებების შეუსრულებლობის ან/და არაჯეროვანი შესრულების შემთხვევაში, რომელი გარემოებების გათვალისწინებითაც შემსყიდველი ორგანიზაცია მიიჩნევს მიზანშეწონილად ხელშეკრულების შეწყვეტას, შემსყიდველი ორგანიზაცია უფლებამოსილია მიმართოს სატენდერო კომისიას ხელშეკრულების შეწყვეტის თაობაზე, საკითხის გადაწყვეტის მიზნით.

11.3. ხელშეკრულების შეწყვეტის თაობაზე შემსყიდველის მომართვის შემთხვევაში, სატენდერო კომისია, უფლებამოსილია იმსჯელოს კონკრეტული ხელშეკრულების ან/და კონსოლიდირებული ტენდერის ფარგლებში გაფორმებული სხვა ხელშეკრულებ(ებ)ის შეწყვეტის თაობაზე.

11.4. სატენდერო კომისიის მიერ ხელშეკრულების შეწყვეტის შესახებ მითითების შემთხვევაში, შემსყიდველი ორგანიზაცია წყვეტს ხელშეკრულებას, რის შედეგადაც მიმწოდებელს ჩამოერთმევა ხელშეკრულების შესრულების უზრუნველყოფის საბანკო გარანტია.

11.5. შემსყიდველს უფლება აქვს ცალმხრივად შეწყვიტოს ხელშეკრულების მოქმედება აგრეთვე:

11.5.1. მიმწოდებლის გაკოტრების შემთხვევაში;

11.5.2. საქართველოს კანონმდებლობით გათვალისწინებულ სხვა შემთხვევებში;

11.6. ხელშეკრულება შეიძლება შეწყდეს მხარეთა ურთიერთშეთანხმების საფუძველზე.

11.7. ხელშეკრულების შეწყვეტა არ ათავისუფლებს მხარეს ხელშეკრულების შეწყვეტამდე წარმოშობილი ვალდებულებების შესრულებისაგან.

**12. წინამდებარე ხელშეკრულების პირობების გადასინჯვის შესაძლებლობა**

12.1. თუ რაიმე წინასწარ გაუთვალისწინებელი მიზეზების გამო წარმოიშობა ხელშეკრულების პირობების შეცვლის აუცილებლობა, ცვლილებების შეტანის ინიციატორი ვალდებულია წერილობით შეატყობინოს მეორე მხარეს შესაბამისი ინფორმაცია წინასწარ. ამავე დროს, შემსყიდველი არ არის ვალდებული წარუდგინოს მიმწოდებელს რაიმე მტკიცებულებანი იმ გარემოებებთან დაკავშირებით, რომლების გამოც წარმოიშვა ხელშეკრულების პირობების შეცვლის აუცილებლობა.

12.2. ხელშეკრულების პირობების შეცვლა დაუშვებელია, თუ ამ ცვლილების შედეგად იზრდება ხელშეკრულების საერთო ღირებულება ან უარესდება ხელშეკრულების პირობები შემსყიდველი ორგანიზაციისათვის, გარდა საქართველოს სამოქალაქო კოდექსის 398-ე მუხლით დადგენილი შემთხვევებისა.

12.3. ხელშეკრულების პირობების ნებისმიერი ცვლილება უნდა გაფორმდეს ხელშეკრულების დამატებითი შეთანხმების სახით, რომელიც ჩაითვლება ხელშეკრულების განუყოფელ ნაწილად.

**13. ფორს-მაჟორი**

12.1. მხარეები არ არიან პასუხისმგებელნი თავიანთი ვალდებულების სრულ ან ნაწილობრივ შეუსრულებლობაზე, თუ ეს შეუსრულებლობა გამოწვეულია დაუძლეველი ძალით და აღნიშნული უშუალო ზემოქმედებას ახდენს წინამდებარე ხელშეკრულების შესრულებაზე. ხელშეკრულების შესრულების ვადა გადაიწევს შესაბამისი დროით, გარემოებათა დასრულების შემდეგ.

12.2. ფორს-მაჟორული გარემოებების დადგომის შემთხვევაში წინამდებარე ხელშეკრულების მხარემ, რომლისთვისაც შეუძლებელი ხდება ნაკისრი ვალდებულებების შესრულება, პირველი შესაძლებლობისთანავე უნდა გაუგზავნოს მეორე მხარეს წერილობითი შეტყობინება ასეთი გარემოებების და მათი გამომწვევი მიზეზების შესახებ. თუ შეტყობინების გამგზავნი მხარე არ მიიღებს მეორე მხარისაგან პასუხს, იგი თავისი შეხედულებისამებრ, მიზანშეწონილობისა და შესაძლებლობის მიხედვით აგრძელებს ხელშეკრულებით ნაკისრი ვალდებულებების შესრულებას და ცდილობს გამონახოს ვალდებულების შესრულების ისეთი ალტერნატიული ხერხები, რომლებიც დამოუკიდებელი

იქნებიან ფორს-მაჟორული გარემოებებისაგან.

12.3. თუ სახელშეკრულებო ვალდებულებების მთლიანი ან ნაწილობრივი შეუსრულებლობის პირობები ფორს-მაჟორული მდგომარეობის გამო შეწყვეტენ წინამდებარე ხელშეკრულებას, მათ არ აქვთ კომპენსაციის მოთხოვნის უფლება.

12.4. ფორს-მაჟორული გარემოებების არსებობა დადასტურებულ უნდა იქნას საამისოდ უფლებამოსილი სახელმწიფო ორგანოს მიერ.

**14. დავები და მათი გადაწყვეტის წესი**

13.1. ხელშეკრულების მოქმედების პერიოდში წამოჭრილი ყველა დავა გადაიჭრება ურთიერთშეთანხმების გზით. შეთანხმების მიუღწევლობის შემთხვევაში, დავის გადასაწყვეტად მხარეები უფლებამოსილნი არიან მიმართონ სასამართლოს საქართველოს მოქმედი კანონმდებლობის შესაბამისად.

**15. სხვა პირობები**

14.1. არც ერთ მხარეს არ აქვს უფლება გადასცეს მესამე პირს თავისი უფლებები და მოვალეობები, მეორე მხარის წერილობითი თანხმობის გარეშე.

14.2. მესამე პირთან ურთიერთობაში მხარეები მოქმედებენ თავიანთი სახელით, ხარჯებითა და რისკით.

14.3. ერთი მხარის მიერ მეორისგან მიღებული საქმიანობასთან დაკავშირებული მთელი ინფორმაცია ითვლება მკაცრად კონფიდენციალურად ამ შეთანხმების როგორც ხელშეკრულების მოქმედების ვადის განმავლობაში ასევე ხელშეკრულების მოქმედების ვადის გასვლის შემდგომ. მხარეები მიიღებენ ყველა აუცილებელ ზომას იმისათვის, რომ არ დაუშვან მესამე პირებთან მიღებული ინფორმაციის გახმაურება.

**16. ხელშეკრულების მოქმედების ვადა**

15.1. ხელშეკრულება ძალაში შედის მისი ხელმოწერის დღიდან და მოქმედებს 2022 წლის 31 დეკემბრის ჩათვლით.

|  |  |
| --- | --- |
| **შემსყიდველი:** | **მიმწოდებელი:** |

**დანართი N1 -ფასების ცხრილი**

**დანართი N2 - სკოლებისა და საწყობის რაოდენობები**

**დანართი N3 - მიწოდების ადგილების მისამართები**

**დანართი N4 - სახელმძღვანელოს დიზაინი**

**დანართი N5 - საბაზო და საშუალო კლასის სასკოლო სახელმძღვანელოების ბეჭდვის პარამეტრები.**